Dacă alegi ca destinație de vacanță Thassos, o agenție de turism îți plătește testul COVID.
85% dintre turiştii care merg în Grecia cu maşina aleg Thassos. O agenţie de turism oferă un voucher de 75 de euro pentru testul de COVID. Alex merge în Zachynthos şi va plăti 350 de lei să îşi facă testul de coronavirus.
Dacă mergi în Thassos, primeşti un voucher de 75 de euro din valoarea sejurului. Cu condiţia ca acesta să fie de minimum 5 zile.Lui Alex îi pare rău că şi-a cumpărat vacanţa în Zackynthos înainte să afle de această ofertă."Oferta era super ok, făceam altceva cu banii, îi cheltuiam în Grecia sau îi puneam deoparte într-un cont de economii. Miercuri eu voi da 350 de lei pe testul respectiv", spune Alex Dinescu, turist."Am văzut că există o reţinere din partea turiştilor care deja aveau rezervare pentru Grecia, când a apărut şi această măsură de a prezenta acest test de coronavirus.Și am hotărât să găsim o formulă să îi ajutăm într-un fel. Și atunci, efectiv contravaloarea acestui test am zis s-o suportăm noi", explică Lucian Bădîrcea, CEO Iri Travel.